《舟中望马厩庙山》
清代·胡缘

雅山之北案山南，翠阜隆起瞰澄潭。虽无洞壑深窈窕，平田遥望堆晴岚。

图经地志均失载，马厩名因野庙在。当年遵海岂至此，或因女吴通行李。

簟茀南来骑似云，高冈亦散紫骝群。后来秦皇鞭石时，指挥列嶂如市儿。

尔独倔强遁荒野，不随九峰环卫海东陲。作诗吊古增惆怅，芥子须弥无定相。

苦忆牛山陨涕人，齐女思归长北望。

作者简介：女。字香轮，号碧窗，浙江平湖人。昌基女，许景钟妻。工六法，气韵娟秀。卒年二十四。有琴韵楼诗。《续榫李诗系》、《两浙韬轩续录》、《清画家诗史》。